இயல் 91      வேலன், நீலனுடைய சூழ்ச்சியைக் கூறினான்.  "என்னிடத்தில் பேழையினைப் பறிக்க நீலன் எழிலுடைய நீலியிடம் உளவ றிந்தான்; இன்னல்செய எவ்விடத்தும் ஆட்கள் வைத்தான் இதற்கிடையில் நீ இறந்தாய் என்ற பொய்யை என்செவியில் நீலியினால் எட்ட வைத்தான். இவையெல்லாம் இருக்கட்டும், பெண்இ தழ்தான் கன்னலின்சா றென்கின்றார் மெய்யா?" என்றான்; காணிர்என உளங்கனிந்தாள்! நடக்க லுற்றாள்!  "நானில்லை எனத்தெரிந்தால் நீரு மில்லை. நடுத்தெருவில் பேழைதான் கிடக்கும்! நீலன் தானிந்த நாட்டினையும், எனையும் பெற்றுத் தனியாட்சி நடத்தலாம் எனநினைத்தான்!